**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15., 123/17., 98/19. i 144/20.), članka 19. Zakona o upravljanju državnom imovinom („Narodne novine“, br. 52/18. i 155/23), Zakona o vlasništvu i drugim stvarnim pravima („Narodne novine“ broj 91/96., 68/98., 137/99., 22/00., 73/00., 129/00., 114/01., 79/06., 141/06., 146/08, 38/09., 153/09., 143/12, 152/14., 81/15 i 94/17), Strategije upravljanja imovinom u vlasništvu Općine Podcrkavlje za razdoblje od 2020. do 2024. godine, („Službeni vjesnik Brodsko-posavske županije“ broj 14/20.), te članka 32. Statuta Općine Podcrkavlje („Službeni vjesnik Brodsko-posavske županije “ broj 07/18, 07/20 i 34/21) Općinsko vijeće Općine Podcrkavlje, na 29. sjednici održanoj dana \_\_\_\_\_\_\_\_\_\_\_ 2024. godine, donosi

**O D L U K U**

**o donošenju Plana upravljanja imovinom u vlasništvu**

**Općine Podcrkavlje za 2025. godinu**

Članak 1.

Ovom Odlukom donosi se Plan upravljanja imovinom u vlasništvu Općine Podcrkavlje za 2025. godinu, koji je sastavni dio ove Odluke, a sukladno odredbama Zakona o upravljanju državnom imovinom („Narodne novine“, broj 52/18. i 155/23) i Strategije upravljanja imovinom u vlasništvu Općine Podcrkavlje za razdoblje od 2020. do 2024. godine („Službeni vjesnik Brodsko-posavske županije“ broj 14/20.)

Članak 2.

Planom upravljanja imovinom u vlasništvu Općine Podcrkavlje za 2025. godine određuju se:

* kratkoročni ciljevi i smjernice upravljanja imovinom Općine Podcrkavlje,
* provedbene mjere u svrhu provođenja Strategije upravljanja imovinom u vlasništvu Općine Podcrkavlje
* analiza stanja upravljanja pojedinim oblicima imovine u vlasništvu Općine Podcrkavlje,
* godišnji planovi upravljanja pojedinim oblicima imovine u vlasništvu Općine Podcrkavlje.

Sadržaj Plana upravljanja, podaci koje mora sadržavati i druga pitanja s tim u vezi, usklađeni su s obveznim sadržajem propisanim Uredbom o obveznom sadržaju plana upravljanja imovinom u vlasništvu Republike Hrvatske („Narodne novine“, broj 24/14.).

Članak 3.

Plan upravljanja imovinom u vlasništvu Općine Podcrkavlje za iduću godinu, donosi se do 30. studenog tekuće godine.

Za provođenje Odluke zadužen je Jedinstveni upravni odjel.

Članak 4.

Ova Odluka stupa na snagu osmog dana od dana objave u „ Službenim novinama Općine Podcrkavlje“, a primjenjuje se od 01. siječnja 2025. godine.

KLASA: 406-01/24-01/

URBROJ: 2178-13-01/1-24-

PredsjedniK

 OPĆINSKOG vijeća

Mato Kovačević, dipl.ing.el.

Dostavlja se:

1. Dosje OV
2. „Službene novine Općine Podcrkavlje“
3. web stranica [www.podcrkavlje.hr](http://www.podcrkavlje.hr)
4. Pismohrana